<classify> WAZIRI wa Afya, Maendeleo ya Jamii, Jinsia, Wazee na Watoto, Ummy Mwalimu amesema mwaka 201516 serikali imefanya utafiti na kubaini katika kila watoto wa kike 100, watoto 27 nchini wanakuwa wamepata watoto kabla ya kufikisha umri wa miaka 18.Ameyasema hayo wakati akifungua mkutano wa siku mbili uliowakutanisha wadau wa elimu kupinga mimba za utotoni ulioandaliwa na Taasisi ya Girls Inspire ya nchini Canada kwa kushirikiana na Australia.Alisema pia watoto wa kike wawili kati ya watano wanaolewa mapema kabla ya kufikisha miaka 18 wengi wao wakiolewa na wanaume waliowazidi umri.alisema madhara ya ndoa na mimba za utotoni nchini ni makubwa kwani licha ya mtoto wa kike kupata matatizo ya kiafya akiwa mdogo, pia husababisha kukosa elimu na hatimaye kuwa masikini kwa kushindwa kutimiza ndoto walizojiwekea.Kama serikali tumeshachukua hatua kuwaokoa watoto wa kike na mimba na ndoa za utotoni. Uamuzi wa Rais John Magufuli kuanzisha sera ya elimu bure umeongeza fursa za watoto wa kike na kiume kupata elimu za msingi na sekondari...pia ujenzi wa mabweni 530 katika shule za sekondari umechangia kupunguza tatizo la mimba na ndoa za utotoni. Pia serikali imejenga vyoo zaidi ya 6000 na kurekebisha sheria. Mtu akioa mtoto atakuwa ametenda kosa la jinai na adhabu ni kifungo miaka 30 jela, alisema.Alisema mwaka 2016 serikali kwa kushirikiana na wadau mbalimbali wa masuala ya jinsia walifanya utafiti uliobaini kuwa umasikini ndio chanzo cha uwepo wa ndoa na mimba za utotoni nchini.Wazazi wengi huruhusu watoto wao kuolewa na kupata mimba za utotoni kwa sababu watapata mahari ambayo ni ngombe, fedha, pombe, asali, karanga na hii yote inatokana na suala la umasikini uliokithiri. Lakini pia zipo mila na desturi zinazomkandamiza mtoto wa kike kwamba nafasi yake ni jikoni, alisema.Aliwataka waagizaji na watengenezaji wa taulo za kike nchini kupunguza gharama za uuzaji wa taulo.Nimeshamwandikia Waziri wa Viwanda na Biashara na Waziri wa Fedha na Mipango, kuwataka waingizaji na watengenezaji wa taulo hizo kushusha gharama. Bei haijapungua, inabidi tuirudishe maana haijaleta tija kwa watoto vijiji ambao hawana uwezo wa kununua taulo hizo kwa Sh 2000, alisema.Naibu Waziri wa Elimu, Sayansi na Teknolojia William Ole Nasha alisema ndoa na mimba za utotoni zinamfanya mtoto wa kike ashindwe kusonga mbele hivyo serikali itaendelea kuchukua hatua madhubuti kuhakikisha watoto wa kike wanabaki shuleni na kutimiza ndoto zao.Alisema serikali imeendelea kujenga shule nyingi na kuondoa ada ili watoto wa kike wapate fursa ya kusoma na kufanikiwa kimaisha.  <topic>: kitaifa 